Sklep Skupnega odbora EGP

št. 25/98

z dne 27. marca 1998

o spremembi Priloge XI (Telekomunikacijske storitve) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ker je bila Priloga XI k Sporazumu spremenjena s Sklepom Skupnega odbora EGP št. 106/97 z dne 17. julija 1998 [1];

Ker je treba v Sporazum vključiti Direktivo 95/62/ES Evropskega parlamenta in Sveta z dne 13. decembra 1995 o uporabi sistema zagotavljanja odprtosti omrežij (ONP) pri govorni telefoniji [2] -

SKLENIL:

Člen 1

V Prilogi XI k Sporazumu se za točko 5b (Direktiva Sveta 92/44/EGS) vstavi naslednja točka:

"5c. 395 L 0062: Direktiva 95/62/ES Evropskega parlamenta in Sveta z dne 13. decembra 1995 o uporabi sistema zagotavljanja odprtosti omrežij (ONP) pri govorni telefoniji (UL L 321, 30.12.1995, str. 6).

Za namene tega sporazuma veljajo določbe Direktive z naslednjimi prilagoditvami:

(a) (i) Lihtenštajn pred 1. januarjem 1998 sprejme ukrepe, potrebne za ravnanje v skladu s to direktivo;

(ii) na koncu prehodnega obdobja, ki je za Lihtenštajn določeno v (i), Skupni odbor EGP preuči položaj zaradi možnih prilagoditev, ki se zahtevajo, da bi se upoštevali dogovori za obratovanje fiksnega javnega telefonskega omrežja v Lihtenštajnu. Lihtenštajn pa medtem kljub temu stori vse, kar je v njegovi moči, da v kar največjem obsegu zagotovi upoštevanje določb te direktive na svojem ozemlju;

(b) za države Efte se sklicevanje na Pogodbo v členu 27(a) šteje za sklicevanje na Sporazum med državami Efte o ustanovitvi Nadzornega organa in Sodišča;

(c) Členu 27(2) se doda naslednje:

(a) Če se v primeru, ki vključuje enega ali več nacionalnih regulativnih organov držav Efte, uveljavlja postopek, predviden v odstavku 3 in 4, se uradno obvestilo predloži nacionalnemu regulativnemu organu in Nadzornemu organu EFTA;

(b) če se v primeru, ki vključuje dva ali več nacionalnih regulativnih organov države EU in države Efte, uveljavlja postopek, predviden v odstavku 3 in 4, se uradno obvestilo predloži nacionalnim regulativnim organom, Komisiji in Nadzornemu organu EFTA;

(d) Členu 27(3) se doda naslednje:

(a) če nacionalni regulativni organ ali Nadzorni organ EFTA po prejetem uradnem obvestilu, ki temelji na odstavku 2(a), ugotovi, da primer zahteva nadaljnjo preučitev, ga lahko predloži delovni skupini, sestavljeni iz predstavnikov držav Efte in njihovih zadevnih regulativnih organov ter predstavnika Nadzornega organa EFTA, ki je predsedujoči delovne skupine. Če predsedujoči meni, da so na državni ravni izpolnjeni vsi primerni koraki, sproži postopek, pri katerem smiselno upošteva zahteve iz člena 27(4);

(b) če nacionalni regulativni organ, Komisija ali Nadzorni organ EFTA po prejetem uradnem obvestilu, ki temelji na odstavku 2(b), ugotovi, da primer zahteva nadaljnjo preučitev, ga lahko predloži Skupnemu odboru EGP. Skupni odbor EGP lahko, če meni, da so bili na državni ravni sprejeti vsi primerni koraki, ustanovi delovno skupino, sestavljeno iz enakega števila predstavnikov držav Efte in njihovih zadevnih nacionalnih regulativnih organov na eni strani ter iz enakega števila predstavnikov držav članic EU in njihovih zadevnih nacionalnih regulativnih organov na drugi strani, kakor tudi iz predstavnikov Nadzornega organa EFTA in Komisije. Skupni odbor EGP imenuje tudi predsedujočega delovne skupine. Delovna skupina smiselno upošteva postopke iz člena 27(4)."

Člen 2

Besedili Direktive 95/62/ES v islandskem in norveškem jeziku, ki sta priloženi ustreznim jezikovnim različicam tega sklepa, sta verodostojni.

Člen 3

Ta sklep začne veljati 1. aprila 1998 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 27. marca 1998

Za Skupni odbor EGP

Predsednik

F. Barbaso

[1] UL L 193, 9.7.1998, str. 69.

[2] UL L 321, 30.12.1995, str. 6.

--------------------------------------------------